Tune Talk

**Tune Talk Sdn. Bhd.**, atau **Tune Talk**, merupakan sebuah syarikat telekomunikasi yang sebelum ini pengendali rangkaian maya mudah alih (MVNO) yang menunggang rangkaian Celcom (Malaysia) Berhad. Sejak 2025, Tune Talk kini menjadi syarikat telekomunikasi pertama di Malaysia yang beroperasi sepenuhnya di awan, bersama Amazon Web Services (AWS). Tune Talk memeterai perjanjian MVNO dengan Celcom pada Disember 2008. Model perniagaan Tune Talk menekankan perkhidmatan penjagaan pelanggan dan pengalaman pengguna. Ia mempunyai jabatan penjagaan pelanggan dan pasukan media sosial dalaman. 

## Penubuhan
Tune Talk ditubuhkan pada tahun 2007, hasil daripada idea kolaboratif yang diterajui oleh Gurtaj Singh Padda, Tony Fernandes, dan beberapa rakan kongsi lain. Konsep ini pada asalnya dicadangkan kepada Celcom (kini dikenali sebagai CelcomDigi), yang membawa kepada perjanjian MVNO pada Disember 2008 yang membolehkan Tune Talk beroperasi di atas infrastruktur rangkaian Celcom. Tune Talk secara rasmi dilancarkan pada 19 Ogos 2009, dengan Jason Lo diumumkan sebagai ketua pegawai eksekutif pertama syarikat.

## 2009 - 2017
Tune Talk Sdn. Bhd. secara rasmi melancarkan perkhidmatan komersialnya dengan perkhidmatan selular berawalan "010" yang menawarkan panggilan IDD lebih murah sehingga 10% berbanding pesaing. Syarikat ini juga merupakan yang pertama memperkenalkan kad SIM tanpa nombor dan tanpa kedai fizikal, serta ciri unik yang membolehkan pelanggan menukar nombor mereka pada bila-bila masa.

Pada tahun-tahun awal, Tune Talk melancarkan beberapa kempen berjaya, termasuk kerjasama dengan AirAsia yang menawarkan penerbangan percuma melalui Tune Talk Points. Dilancarkan pada Oktober 2010, sistem Points ini membolehkan pelanggan mengumpul mata melalui tambah nilai akaun, yang kemudian boleh ditebus untuk penerbangan AirAsia. Bekas CEO Jason Lo menekankan bahawa mata ini tidak akan luput. Pada mulanya, tambah nilai sebanyak RM50 memberikan 240 mata, dengan minimum 2,000 mata diperlukan untuk penebusan yang membolehkan penerbangan dari Kuala Lumpur ke destinasi di Semenanjung Malaysia atau dari Pulau Pinang ke Kuching, Sarawak. Walaupun popular dalam kalangan pelanggan, manfaat ini dihentikan pada Ogos 2023 sebagai sebahagian daripada perubahan strategi pemasaran.

## 2018 - 2023
Pada 2018, Tune Talk melantik Ameen Amaendran Abdullah sebagai CEO, mengambil alih dari Jason Lo yang dikreditkan atas perkembangan syarikat ke tahap moden sekarang.

Pada 21 Jun 2021, Celcom Axiata Berhad mengumumkan penjualan keseluruhan operasi mudah alihnya, termasuk pegangan 35% dalam Tune Talk, kepada CelcomDigi. Pada November 2023, Ameen Amaendran Abdullah melepaskan jawatannya sebagai CEO dan kembali menyertai redONE.

## 2024 - Kini
Pada November 2024, Gurtaj Singh Padda memperoleh pegangan saham majoriti dalam Tune Talk, meningkatkan pegangannya daripada 15.4% kepada 37%, menandakan perubahan ketara dalam struktur pemilikan syarikat. Susulan pengambilalihan ini, beliau memegang jawatan sebagai Pengarah Eksekutif, di mana kini beliau mengetuai visi strategik dan pertumbuhan syarikat. Sebagai salah seorang pengasas Tune Talk pada 2009, Padda sebelum ini memainkan peranan penting dalam mewujudkan model perniagaan asal syarikat dan berkhidmat sebagai Ketua Pegawai Operasi (COO) pada tahun-tahun awalnya. Kepulangannya sebagai pemegang saham majoriti dan Pengarah Eksekutif menandakan fasa baru bagi Tune Talk, yang kini meneroka inovasi digital baharu dan beroperasi secara bebas daripada Tune Group.

Sehingga 2023, Tune Talk mempunyai lebih daripada 1 juta pelanggan.

Tune Talk Sdn. Bhd. melancarkan perkhidmatan komersial rasmi pada 19 Ogos 2009 dengan awalan perkhidmatan selular "010" dengan menawarkan panggilan IDD yang lebih rendah untuk 10% lebih murah dibandingkan dengan pesaing.

## Pelan Jimat
Pada tahun 2022, pihak Tune Talk telah memperkenalkan pelan Tune Talk Jimat terbaru untuk pasaran Malaysia. Pelan adalah langganan tahunan, bulanan dan juga mingguan. Antara beberapa pelan terbaru tersebut adalah;

* Hi15
* Call20
* Hi35
* Fokus33
* Fokus40
* Bebas55

## Tune Talk Borneo 25
Tune Talk melancarkan pelan baru untuk dua negeri di Malaysia Timur pada 23 Mei 2023 dengan harga promosi bulanan RM20 sehingga 31 Disember 2023. Harga biasa adalah RM25.

## Tune Talk Molek 25
Tune Talk melancarkan pelan baru untuk tiga negeri di Pantai Timur pada 7 Ogos 2023 dengan harga promosi bulanan RM20 sehingga 31 Disember 2023. Harga biasa adalah RM25.

## Tune Talk Epik!
Tune Talk melancarkan pelan Epik baru pada 27 Oktober 2023. Pelan prabayar baru ini terdiri daripada pilihan berikut:

* Epik Call 20
* Epik 35
* Epik5G 45
* Epik 50

## Pesaing
Tune Talk bersaing dengan telco Maxis, Telekom Malaysia, CelcomDigi, U Mobile dan Yes.

## Rujukan

## Pautan luar
* 
* Tune Talk Jimat